Suchinthana/ta-wikipedia huggingface dataset:
தோட்டா தரணி

தோட்டா தரணி என்பவர் ஒரு இந்திய திரைப்பட கலை இயக்குநர் மற்றும் தயாரிப்பு வடிவமைப்பாளர் ஆவார், இவர் முக்கியமாக தமிழ் , தெலுங்கு, மலையாளம் மற்றும் இந்தித் திரைப்படங்களில் பணியாற்றியுள்ளார் . 2013 ஆம் ஆண்டு நிலவரப்படி, அவர் இரண்டு தேசிய திரைப்பட விருதுகள், இரண்டு தென்னிந்திய பிலிம்பேர் விருதுகள் மற்றும் நான்கு தமிழ்நாடு மாநில திரைப்பட விருதுகளை வென்றுள்ளார். அவரது படைப்புகளில் ஓவியங்கள், சுவரோவியங்கள், காகித படத்தொகுப்புகள், மரத் தொகுப்புகள், அமைப்புகள் மற்றும் பல உள்ளன.

திரைப்பட வாழ்க்கை
தோட்டா தரணி தனது தந்தைக்கு உதவி செய்யும் போது பன்னிரண்டு வயதிலிருந்தே மேடை வடிவமைப்பு கலையில் ஈடுபட்டுள்ளார். நாயகன் மற்றும் இந்தியன் படங்களில் அவர் செய்த பணிகள் அவருக்கு தேசிய திரைப்பட விருதுகளைப் பெற்றுத் தந்தன. அவரது படைப்புகளில் தெலுங்குத் திரைப்படமான அர்ஜுன், தசாவதாரம், கந்தசாமி மற்றும் லீடர் படங்களுக்கான மதுரை மீனாட்சி கோயிலின் பிரமாண்டமான தொகுப்பு பிரதி அமைக்கப்பட்டுள்ளது. தயாரிப்பு வடிவமைப்பாளராக 100 க்கும் மேற்பட்ட திரைப்படங்களில் பணியாற்றியுள்ளார், இதில் மூன்று வெளிநாட்டு தயாரிப்புகள் உள்ளன: பாண்டிச்சேரி, டெர்னியர் காம்ப்டோயர் டெஸ் இண்டெஸ் (பிரஞ்சு), அனுமன் (பிரஞ்சு) மற்றும் கிளை (இத்தாலியன்).

கலை இயக்குனராக மட்டுமல்லாமல், தோட்டா தரணி ஒரு தயாரிப்பு வடிவமைப்பாளராகவும், பல்வேறு படங்களின் கலைத்துறையிலும் பணியாற்றியுள்ளார்.

பின்னணி
தோட்டா தரணி 1971 ஆம் ஆண்டில் சுவரோவியத்தில் பட்டயப்படிப்பை முடித்தார், பின்னர் அச்சு தயாரிப்பைப் படிக்க பிரான்ஸ் அரசாங்கத்திடம் இருந்து உதவித்தொகை வழங்கப்பட்டது. கூடுதலாக, லண்டன் மற்றும் புது தில்லியில் உள்ள ராயல் காலேஜ் ஆப் ஆர்ட் நிறுவனத்தில் இருந்து அச்சு தயாரிக்கும் படிப்புகளை முடித்தார் .

விருதுகள்

கௌரவிப்பு

 2001 - பத்மஸ்ரீ 
 2010 - சத்தியபாமா பல்கலைக்கழகத்தில் கெளரவ டாக்டர் பட்டம் ( டி.லிட் )

சிறந்த கலை இயக்கத்திற்கான தேசிய திரைப்பட விருது

 1987 - நாயகன்
 1996 - இந்தியன்

சிறந்த கலை இயக்குநருக்கான நந்தி விருது

 1983 - சாகர சங்கமம்
 1989 - கீதாஞ்சலி
 2004 - அர்ஜுன்

சிறந்த கலை இயக்குநருக்கான கேரள மாநில திரைப்பட விருது

 1991 - அபிமன்யு

சிறந்த கலை இயக்குநருக்கான தமிழக மாநில திரைப்பட விருது

 1991 - தளபதி
 1994 - காதலன்
 2005 - சந்திரமுகி
 2007 - சிவாஜி , சிருங்காரம்

சிறந்த கலை இயக்குநருக்கான விஜய் விருது

 2007 - சிவாஜி
 2008 - தசாவதாரம்

மேற்கோள்கள்

1949 பிறப்புகள்
வாழும் நபர்கள்
பத்மசிறீ விருது பெற்ற கலைத் துறையினர்
தமிழ்த் திரைப்படத் துறையினர்
தென்னிந்திய பிலிம்பேர் விருதுகளை வென்றவர்கள்
தமிழக அரசு திரைப்பட விருது வெற்றியாளர்கள்
சாம் லால்

சாம் லால் (Sham Lal) இந்தியாவைச் சேர்ந்த ஒரு சீருடற்பயிற்சி விளையாட்டு வீரராவார். 1956 ஆம் ஆண்டு ஆத்திரேலியாவின் மெல்போர்ன் நகரத்தில் நடைபெற்ற 16 ஆவது கோடைக்கால ஒலிம்பிக் போட்டியில் இந்தியாவின் சார்பாக 7 போட்டிகளில் லால் பங்கேற்றார். சீருடற்பயிற்சி விளையாட்டிற்காக அருச்சுனா விருது பெற்ற முதல் நபர் என்ற பெருமை லாலுக்கு 1961 ஆம் ஆண்டு கிடைத்தது. 1957 ஆம் ஆண்டு  உருசிய நாட்டின் தலைநகரமான மாசுகோவில் நடைபெற்ற ஆறாவது இளையோர் மற்றும் மாணவர் உலகத் திருவிழாவிலும் முதல் முறையாக இவர் கலந்து கொண்டார்.

மேற்கோள்கள் 

1938 பிறப்புகள்
வாழும் நபர்கள்
சீருடற்பயிற்சி விளையாட்டு வீரர்கள்
இந்திய ஒலிம்பிக் வீரர்கள்
கே. இலட்சுமிநாராயணன்

கே. இலட்சுமிநாராயணன் (K. Lakshminarayanan) என்பவர் அகில இந்திய என். ஆர். காங்கிரசைச் சேர்ந்த இந்திய அரசியல்வாதி ஆவார். 2016 இல் புதுச்சேரி சட்டமன்றத் தேர்தலில் ராஜ் பவன் தொகுதியில் இருந்து இந்திய தேசிய காங்கிரஸ் உறுப்பினராக தேர்ந்தெடுக்கப்பட்டார்.

கட்சி விரோத நடவடிக்கைகளுக்காக இவர் காங்கிரஸ் கட்சியிலிருந்து இடைநீக்கம் செய்யப்பட்டார். அதைத் தொடர்ந்து நமச்சிவாயம் தனது சட்டமன்ற உறுப்பினர் விலகல் கடிதத்தை சட்டமன்ற அவைத்தலைவரிடம் சமர்ப்பித்து, 2021 இல் புதுச்சேரியின் நம்பிக்கை வாக்கெடுப்புக்கு முந்தைய நாள் காங்கிரஸ் கட்சியிலிருந்து விலகினார்.   

2021 புதுச்சேரி சட்டமன்றத் தேர்தலில், ராஜ் பவன் சட்டமன்றத் தொகுதியிலிருந்து என்.ஆர் காங்கிரஸ் சார்பில் போட்டியிட்டு வெற்றிபெற்றார். இதையடுத்து ரங்கசாமியின் நான்காவது அமைச்சரவையில் பொதுப்பணி, சுற்றுலா மற்றும் உள்நாட்டு விமான போக்குவரத்து,
மீன்வளம் மற்றும் மீனவர் நலன், சட்டம், தகவல் தொழில்நுட்பம், எழுதுபொருள் மற்றும் அச்சுத்துறை. துறை அமைச்சராக பொறுப்பேற்றார்.

குறிப்புகள் 
 
புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
வாழும் நபர்கள்
புதுச்சேரி சட்டமன்ற உறுப்பினர்கள்
புதுச்சேரி அமைச்சர்கள்
புதுச்சேரி சட்டமன்ற உறுப்பினர்கள் 2011-2016
சி. தேனீ ஜெயக்குமார்

சி. தேனீ ஜெயக்குமார் (C. Djeacoumar) என்பவர் ஒரு இந்திய அரசியல்வாதி ஆவார். இவர்அகில இந்திய என். ஆர். காங்கிரசைச் சேர்ந்தவர்.  2021 மேயில், மங்கலம் தொகுதியிலிருந்து புதுச்சேரி சட்டமன்ற உறுப்பினராக தேர்ந்தெடுக்கப்பட்டார்.     இவர்  2021 புதுச்சேரி சட்டமன்றத் தேர்தலில் 14,221 வாக்குகள் வித்தியாசத்தில் திராவிட முன்னேற்றக் கழகத்தின் குமாரவேலை தோற்கடித்தார். 

இதையடுத்து ரங்கசாமியின் நான்காவது அமைச்சரவையில் வேளாண்மை, கால்நடை பராமரிப்பு மற்றும் விலங்கு நலன், வனம் மற்றும் வனவிலங்கு, சமூக நலன், பிற்படுத்தப்பட்டோர் நலன்.
மகளிர் மற்றும் குழந்தைகள் நலன் அமைச்சராக பொறுப்பேற்றார்.

குறிப்புகள் 
 
புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
புதுச்சேரி அமைச்சர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
புதுச்சேரி சட்டமன்ற உறுப்பினர்கள் 2021-2026
சந்திர பிரியங்கா

எஸ். சந்திர பிரியங்கா என்பவர் ஒரு இந்திய அரசியல்வாதி ஆவார். இவர் அகில இந்திய என். ஆர் காங்கிரசைச் சேர்ந்தவர். 2016 மேயில், இவர் நெடுங்காடு தொகுதியிலிருந்து புதுச்சேரி சட்டமன்ற உறுப்பினராக தேர்ந்தெடுக்கப்பட்டார்.    2021 புதுச்சேரி சட்டமன்றத் தேர்தலில் இந்திய தேசிய காங்கிரசின் ஏ. மாரிமுத்துவை 8,560 வாக்குகள் வித்தியாசத்தில் தோற்கடித்தார்.  இதையடுத்து ரங்கசாமியின் நான்காவது அமைச்சரவையில் போக்குவரத்து,
ஆதிதிராவிடர் நலம், வீட்டுவசதி, தொழிலாளர் நலம் மற்றும் வேலைவாய்ப்பு, கலை மற்றும் பண்பாடு,
பொருளாதாரம் மற்றும் புள்ளியியல் துறை அமைச்சராக பொறுப்பேற்றார். 

இவர் புதுச்சேரி முன்னாள் அமைச்சர் எம். சந்திரகாசுவின் மகளாவார். 2019 ஆம் ஆண்டில் ஜான்சி என்ற குறும்படத்தில் சந்திர பிரியங்கா நடித்துள்ளார்.

2023 அக்டோபர் 10,  அன்று, சந்திர பிரியங்கா தனது அமைச்சர் பதவியை ராஜினாமா செய்துவிட்டு, தனது ராஜினாமா கடிதத்தை தனது செயலாளர் மூலம் முதலமைச்சர் அலுவலகத்திற்கு சமர்ப்பித்தார்.

மேற்கோள்கள் 
 
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
புதுச்சேரி சட்டமன்ற உறுப்பினர்கள்
புதுச்சேரி அமைச்சர்கள்
வர்சா பொல்லம்மா

வர்சா பொல்லம்மா (Varsha Bollamma) என்பவர் ஓர் இந்திய நடிகை ஆவார். இவர் தமிழ், மலையாளம், தெலுங்கு திரைப்படங்களில் நடித்து வருகிறார்.  தமிழ் படமான சதுரன் (2015) படத்தில் அறிமுகமானார். தொடர்ந்து யானும் தீயவன் (2017), கல்யாணம் (2018), சீமத்துரை (2018), மிடில்கிளாஸ்  மெலடிஸ் (2020) உள்ளிட்ட படங்களிலும் நடித்துள்ளார்.

ஆரம்பகால வாழ்க்கை மற்றும் தொழில் 
பொல்லம்மா கர்நாடகத்தின், குடகில்  பிறந்து,  பெங்களூரில் வளர்ந்தார்.  பெங்களூர் மவுண்ட் கார்மல் கல்லூரியில் நுண்ணுயிரியலில் பட்டம் பெற்றார். இவர் சரளமாக கன்னடம், தமிழ், தெலுங்கு,  மலையாள மொழிகளை பேச கற்றுக் கொண்டார்.

துவக்கத்தில் பொல்லம்மா  ராஜா ராணியில்  நஸ்ரியா நசீமின் உரையாடலின் டப்மாஷ் கானொளிகளுக்காக அறியப்பட்டார்.  இவர் பிகில் (2019) படத்தில் கால்பந்து வீரராங்கனையாக நடித்தார்.

திரைப்படவியல்

மேற்கோள்கள்

வெளி இணைப்புகள் 

தெலுங்குத் திரைப்பட நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
ஜோஸ் பிராங்க்ளின்

ஜோஸ் பிராங்க்ளின் (Jose Franklin, பிறப்பு 27 நவம்பர் 1989) என்பவர் ஒரு இந்திய திரைப்பட இசையமைப்பாளர் ஆவார். இவர் முதன்மையாக தமிழ் படங்களுக்கு இசை அமைத்து வருகிறார். இவர்  2018 ஆம் ஆண்டு தமிழ்த் திரைப்படமான சீமத்துரை திரைப்படத்தில் இசையமைப்பாளராக அறிமுகமானார்.

தொழில் 
ஜோஸ் பிராங்க்ளின்  தமிழ் திரையுலகில் பணியாற்றும் இசை இயக்குநர் ஆவார். இவர்  தமிழ்த் திரைப்படங்களுக்கு பின்னணி இசை, பாடல் இசை ஆகியவற்றை மேற்கொள்கிறார். 2018 ஆம் ஆண்டில் வெளியான வர்சா பொல்லம்மா மற்றும் கீதன் பிரிட்டோ ஆகியோர் முக்கிய கதாபாத்திரங்களில் நடித்து சந்தோஷ் தியாகராஜன் இயக்கிய சீமத்துரை என்ற படத்திற்கு இசையமைத்தார். 2019 ஆம் ஆண்டில் வெளியான செல்வ கண்ணன் இயக்கிய நெடுநல்வாடை என்ற படத்திற்கும் இவர் இசையமைத்தார்.

பிஜாய் லோனா எழுதி இயக்கிய மிராக்கிள் பேபிஸ் என்ற 2014 ஆண்டு வெளியான தமிழ் குறும்படத்திற்கும் இவர் இசையமைத்துள்ளார். அஜயன்பாலா மற்றும் கேபிள் சங்கர் எழுதிய  6 அத்தியாயம், ராபர்ட் ராஜ் இயக்கிய காலம் போன்ற பிற படங்களிலும் இவர் பணியாற்றியுள்ளார்.

இசைத்தொகுப்பு தரவுத்திரட்டு 

 இசையமைப்பாளராக

 பாடகராக

குறிப்புகள்

வெளி இணைப்புகள் 
IMDb இல் ஜோஸ் பிராங்க்ளின்

தமிழ்த் திரைப்பட இசையமைப்பாளர்கள்
இந்தியத் திரைப்பட இசையமைப்பாளர்கள்
வாழும் நபர்கள்
1989 பிறப்புகள்
கோபி கிருஷ்ணா

கோபி கிருஷ்ணா என்பவர் ஒரு இந்திய திரைப்படத் தொகுப்பாளர் ஆவார். இவர் தமிழ் மொழி படங்களில் பணியாற்றியுள்ளார். மோ. ராஜாவின் தனி ஒருவன் (2015) திரைப்படத்தில் இவர் செய்த பணிகளால் நன்கு அறியப்பட்டவரானார். அதன் பின்னர், தொழிலில் ஏற்றம் கண்டார்.

தொழில் 
கோபி கிருஷ்ணா சென்னை எம்.ஜி.ஆர் அரசு திரைப்பட மற்றும் தொலைக்காட்சி நிறுவனத்தில்  படத்தொகுப்புக்  கலையை முறையாக கற்றுக்கொண்டார். கோபி கிருஷ்ணாவின் முதல் வெற்றிப் படமானது பாலாஜி சக்திவேலின் மர்ம படமான வழக்கு எண் 18/9 (2012) ஆகும், அதைத் தொடர்ந்து இவருக்கு தமிழ் படங்களில் படத்தொகுப்பு பணி செய்ய அதிக வாய்ப்புகள் கிடைத்தன. மோ. ராஜாவின் தனி ஒருவன் (2015) திரைப்படத்தில் இவர் பணியாற்றிய பின்னர் இவர் தன் தொழில் முன்னேற்றம் கண்டார். இதன் பிறகு பெரிய திரைப்படங்களில் வாய்ப்பு பெறத்துவங்கினார். பின்னர் வெற்றிகரமான திகில் நகைச்சுவை படமான தில்லுக்கு துட்டு (2016) படத்திலும் பணியாற்றினார்.

2017 இல், கோபி கிருஷ்ணா  பல நடுத்தர செலவில் தயாரிக்கப்பட்ட தமிழ் படங்களில் படத்தொகுப்பாளராக பணியாற்றினார். வரலாற்று திரைப்படமான மடை திறந்து, திகில் படமான டோரா, நகைச்சுவைத் திரைப்படமான மன்னர் வகையறா போன்றவற்றில் பணியாற்றினார்.

திரைப்படவியல்

படத்தொகுப்பாளராக

குறிப்புகள் 
 

தமிழ்நாட்டுத் திரைப்படத் தொகுப்பாளர்கள்
தமிழ்த் திரைப்படத் தொகுப்பாளர்கள்
1985 பிறப்புகள்
வாழும் நபர்கள்
எம். நரசிம்மம்

மைதாவோலு நரசிம்மம் (Maidavolu Narasimham) (3 சூன் 1927 - 20 ஏப்ரல் 2021) இந்திய ஆட்சிப் பணி அதிகாரிட்யும், சிறந்த இந்திய வங்கியாளரான இவர்,  இந்திய ரிசர்வ் வங்கியின் 13-வது ஆளுநராக 2 மே 1977 முதல் 30 நவம்பர் 1977 முடிய பணியாற்றியவர்.  For his contributions to the banking and financial sector in India, he is often referred to as the father of banking reforms in India. 
இவர் வங்கித் துறையை சீரைமைப்பதற்கு புதிதாக தனியார் வங்கிகள் அமைத்தல், சொத்து மீட்பு நிதியை உருவாக்குதல், கிராமிய வங்கிகள் நிறுவதல், பொதுத்துறை வங்கிகளில் தொழில்நுட்ப மேம்பாடு மற்றும் நவீனமயமாக்கல் மற்றும்  மூலதன சந்தை இணைக்கப்பட்ட வங்கி சீர்திருத்தங்களை மேற்கொண்டார்.

நரசிம்மம் உலக வங்கி , அனைத்துலக நாணய நிதியம் மற்றும் ஆசிய வளர்ச்சி வங்கிகளில் இயக்குநராக பணியாற்றிய்வர்.  மேலும் இவர் இந்திய நிதி அமைச்சகத்தின் செயலளராகவும் பணியாற்றியவர். இவர் 2000-இல் பத்ம விபூஷண் விருது பெற்றவர்.

வெளியிட்ட நூல்கள்

இறப்பு 
எம். நரசிம்மம் தமது 94 அகவையில் கொரானா பெருந்தொற்று காராணமாக 20 ஏப்ரல் 2021 அன்று ஐதராபாத் மருத்துவமனையில்  மறைந்தார்.

மேற்கோள்கள்

வெளி இணைப்புகள் 
 Report of the Committee on the Financial System (1991)
 Action Taken Report -- Committee on Banking Sector Reforms (1998)

இந்திய ரிசர்வ் வங்கியின் ஆளுநர்கள்
2021 இறப்புகள்
1927 பிறப்புகள்
குண்டூர் மாவட்ட நபர்கள்
இந்திய ஆட்சிப் பணி அலுவலர்கள்
இந்திய எழுத்தாளர்கள்
பத்ம விபூசண் விருது பெற்றவர்கள்
துவாரக பிரசாத் மிசுரா

பண்டிட் துவாரக பிரசாத் மிசுரா (Pt. Dwarka Prasad Mishra)  இந்திய தேசிய காங்கிரஸ் அரசியல்வாதியான இவர் (1901-1988) மத்திய பிரதேச முதல்வராக இருந்தார் . மேலும் இவர் ஒரு எழுத்தாளராரும் ஆவார்.

இந்திய விடுதலை இயக்க வீரரான இவர் ஒரு இராஜதந்தியாகவும் இருந்தார். இவர் உன்னாவ் அருகிலுள்ள பதாரி கிராமத்தைச் சேர்ந்தவர். ஒரு கவிஞராக 'கிருஷ்ணாயனம்' என்ற காவியத்தை எழுதினார் . சட்டமன்ற உறுப்பினராகத் தேர்ந்தெடுக்கப்பட்ட இவர் முதலமைச்சர் என். பி. கரேவின் கீழ் மத்திய மாகாணங்களில் அமைச்சரவையிலும்   சேர்ந்தார் கரேயின் பரிந்துரையின் பேரில் 1938 ஜூன் மாதம் ஆளுநரால் பதவி நீக்கம் செய்யப்பட்ட இரவிசங்கர் சுக்லா , டி. எஸ். மேத்தா ஆகியோருடன் இவர் மூன்று அமைச்சர்களில் ஒருவராக இருந்தார். மத்தியப் பிரதேசத்தின் முதல் முதல்வர் இரவிசங்கர் சுக்லாவிற்குப் பிறகு இவர் முதல்வரானார்னார்.

தனிப்பட்ட வாழ்க்கை 
இந்தியாவின் முன்னாள் தேசிய பாதுகாப்பு ஆலோசகரான பிரஜேஷ் மிஸ்ரா இவரது மகனாவார். பாலிவுட் திரைப்பட இயக்குநர் சுதிர் மிஸ்ரா இவரது பேரன். ஜபல்பூர், இந்திய தகவல் தொழில்நுட்ப நிறுவனத்திற்கு இவரது பெயரிடப்பட்டுள்ளாது.

பத்திரிகை 
மிசுரா ,ஒரு பத்திரிகையாளராக லோக்மத், ஷார்தா , சர்தி ஆகிய மூன்று இந்தி மொழி பத்திரிகைகளை வெளியிட்டு வந்தார். இவரது காவிய 'கிருஷ்ணாயணம்' விமர்சன ரீதியாக பாராட்டைப் பெற்றது.

விடுதலை இயக்கம் 
இவர் இந்திய விடுதலை இயக்கத்திலும் தீவிரமாக இருந்தார். மேலும் 1920 ஆம் ஆண்டில் தனது 19 வயதில் முதன்முறையாக சிறைக்குச் சென்றார்.

மேற்கோள்கள்

வெளி இணைப்புகள் 
 

இருபதாம் நூற்றாண்டு இந்திய அரசியல்வாதிகள்
1988 இறப்புகள்
1901 பிறப்புகள்
தாவரங்கள் எதிர் மிருதர் (நிகழ்பட ஆட்டம்)

தாவரங்கள் எதிர் மிருதர் (Plants vs. Zombies) அல்லது  பிளான்ட்ஸ் வெர்சஸ் சாம்பீஸ் என்பது எலக்ட்ரானிக் ஆர்ட்சின் துணை நிறுவனமான பாப்கேப் கேம்சு உருவாக்கிய நிகழ்பட ஆட்ட பெயருரிமை நிறுவனமாகும். முதல் விளையாட்டான தாவரங்கள் எதிர் மிருதர்  ஈ.ஏ.வால் கையகப்படுத்தப்படுவதற்கு முன்பு பாப்கேப்பால் உருவாக்கப்பட்டு வெளியிடப்பட்டது. பாப்கேப் ஆட்டங்களைக் கையகப்படுத்திய பின்னர், எலக்ட்ரானிக் ஆர்ட்ஸ் இந்த விளையாட்டை பல தளங்களிலான விளையாட்டுகளுடன் பெயர் உரிமை நிறுவனமாக விரிவுபடுத்தியது.

மேற்கோள்கள்

நிகழ்பட ஆட்டங்கள்
ஜேம்ஸ் உஷர்

ஜேம்ஸ் உஷ்ஷர் (James Ussher or Usher; 4 சனவரி 1581 – 21 மார்ச் 1656) அயர்லாந்து நாட்டின் ஆங்கிலிக்கத் திருச்சபையின் பேராயராக 1625-ஆம் ஆண்டு முதல்  1656-ஆம் ஆண்டு முடிய பணியில் இருந்தவர். இவர் விவிலியத்தின் பழைய ஏற்பாடு நூலை ஆய்வு செய்து பிரபஞ்சத்தின் படைப்பின் ஆண்டு, நாள் மற்றும் நேரத்தை கண்டறிந்தவர். இவரின் ஆய்வுப் படி, புரோலெப்டிக் ஜூலியன் நாட்காட்டிப்படி, கிமு 4004-ஆம் ஆண்டு, அக்டோபர் மாதம், 23-ஆம் நாளன்று, மாலை 6 மணி அளவில் இந்த பூமி இறைவனால் படைப்பட்டதாக தனது கருத்தை வெளியிட்டார்.

மேற்கோள்கள்

வெளி இணைப்புகள்
 Genesis Creation 

அயர்லாந்து மக்கள்
1581 பிறப்புகள்
1656 இறப்புகள்
கிறித்தவர்கள்
ஆயர்கள்
அண்டத்தின் தோற்றத்தை கணித்தவர்கள்
வீர் சிங்

வீர் சிங் (Vir Singh) இந்திய நாட்டைச் சேர்ந்த ஒரு சீருடற்பயிற்சி விளையாட்டு வீரராவார். 1952 ஆம் ஆண்டு நடைபெற்ற கோடைக்கால ஒலிம்பிக் விளையாட்டுப் போட்டிகளில் வீர் சிங் சீருடற்பயிற்சி விளையாட்டின் ஏழு பிரிவுகளில் இந்தியாவின் சார்பாக கலந்து கொண்டு விளையாடினார். 
 
சீருடற்பயிற்சி விளையாட்டில் இந்தியாவின் முதல் ஒலிம்பிக் போட்டி பிரதிநிதித்துவம் வீர் சிங் மற்றும் குசி ராம் ஆகிய இருவருமாவர். போட்டியின் போது வீர் சிங்கிற்கு 22 வயது ஆகும். பஞ்சாபில் உள்ள சிறிய நகரமான குருதாசுபூர் இவருடைய சொந்த ஊராகும். அப்போது இந்நகரம் இந்தியாவில் சீருடற்பயிற்சி வீர்ர்களை உருவாக்கும் நகரமாகக் கருதப்பட்டது.
 
185 சீருடற்பயிற்சி வீர்ர்கள் கலந்துகொண்ட 1952 ஆம் ஆண்டு ஒலிம்பிக் போட்டியில், வீர் சிங் கலந்து கொண்ட அனைத்து பிரிவுகளிலும் கடைசி ஐந்து இடங்களில் ஒன்றை மட்டுமே அவரால் பிடிக்க முடிந்தது.

மேற்கோள்கள் 

1930 பிறப்புகள்
பஞ்சாப் நபர்கள்
இந்தியச் சீருடற்பயிற்சி விளையாட்டு வீரர்கள்
ஒலிம்பிக் போட்டியாளர்கள்
ஆர். பி. அசோக் பாபு

ஆர். பி. அசோக் பாபு (R. B. Ashok Babu) என்பவர் இந்திய அரசியல்வாதி மற்றும் பாரதிய ஜனதா கட்சி உறுப்பினர் ஆவார். அசோக் பாபு 2021 மே 11 முதல் புதுச்சேரி சட்டமன்றத்தில் நியமன உறுப்பினராக உள்ளார். இவர் முன்னர் இந்திய தேசிய காங்கிரசின் உறுப்பினராக இருந்துள்ளார்.

மேற்கோள்கள் 

 
புதுச்சேரி சட்டமன்ற உறுப்பினர்கள்
புதுச்சேரி நபர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
புதுச்சேரி சட்டமன்ற உறுப்பினர்கள் 2021-2026
த. விக்ரமன்

த. விக்ரமன் (T. Vikraman) என்பவர் இந்திய அரசியல்வாதி மற்றும் பாரதிய ஜனதா கட்சி உறுப்பினர் ஆவார். இவர் இந்திய அரசாங்கத்தால் 2021 ஜனவரி 29 முதல் புதுச்சேரி சட்டப் பேரவையின் சட்டமன்ற உறுப்பினராகப் பரிந்துரைக்கப்பட்டார். இவர் சட்டமன்ற உறுப்பினரான கே. ஜி. சங்கரின் மரணத்திற்குப் பின்னர் உறுப்பினர் பதவிக்கு நிறுத்தப்பட்டார்.

மேற்கோள்கள் 
 

புதுச்சேரியைச் சேர்ந்த பாரதிய ஜனதா கட்சி அரசியல்வாதிகள்
வாழும் நபர்கள்
புதுச்சேரி சட்டமன்ற உறுப்பினர்கள்
உன் காதல் இருந்தால்

உன் காதல் இருந்தால் என்பது 2020 ஆம் ஆண்டு வெளிவந்த  இந்திய உளவியல் த்ரில்லர் படம் ஆகும். இதனை ஹஷிம் மரிகர் எழுதி இயக்கியுள்ளார். அவர் தமிழ் சினிமாவில் இயக்குனராக முதலில் எடுத்த படம் இதுவாகும்.

இப்படத்தில் ஸ்ரீகாந்த் மற்றும் சந்திரிகா ரவி ஆகியோர் முக்கிய கதாபாத்திரங்களில் நடித்துள்ளனர். மலையாள நடிகர் மக்பூல் சல்மானின் முதல் தமிழ் திரைப்படமாகும். மன்சூர் அகமது இப்படத்திற்கு இசை அமைப்பாளராக அறிமுகமானார்.

நடிகர்கள் 

 ஸ்ரீகாந்த்
 சந்திரிகா ரவி
 மக்பூல் சல்மான்
 ஹர்ஷிகா பூனாச்சா
 ரியாஸ் கான்
 வையபுரி
 சிராக் ஜானி
 ஜென்சன் அலப்பட்
 அன்சில் முபாரக்
 லீனா
 காயத்ரி
 சோனா ஹைடன்
 ஸ்ரீயா ரமேஷ்
 கிரேன் மனோகர்
 ஹாஷிம் மரிகர்
 சாக்ஷி திவேதி

தயாரிப்பு 
இயக்குநர் ஹாஷிம் மரிகர் இந்த திட்டத்தின் மூலம் தமிழ் சினிமாவில் அறிமுகமாக முடிவு செய்தார். உன் காதல் இருந்தல் என்ற தலைப்பு 2016 ஆம் ஆண்டு கவலை வேண்டாம் என்ற திரைப்படத்தின் பாடலில் இருந்து எடுக்கப்பட்டது. மம்மூட்டியின் மருமகன் மக்பூல் சல்மான் இந்த படத்தின் மூலம் தமிழில் அறிமுகமானார்.

ஒலிப்பதிவு 
அறிமுக வீரர் மன்சூர் அகமது இசையமைத்துள்ளார். ஒலிப்பதிவு நான்கு பாடல்களைக் கொண்டுள்ளது.

குறிப்புகள்

வெளி இணைப்புகள்

இந்தியத் தமிழ்த் திரைப்படங்கள்
2020 தமிழ்த் திரைப்படங்கள்
மாநிலப் பல்கலைக்கழகம்

இந்தியாவில், மாநில பல்கலைக்கழகம் (State university) என்பது இந்தியாவின் ஒவ்வொரு மாநிலங்களின் மாநில அரசால் நிதியளிக்கப்பட்டு நடத்தப்படும் பல்கலைக்கழகங்களாகும்.

1950ல் இந்திய அரசியலமைப்பு ஏற்றுக்கொள்ளப்பட்டதைத் தொடர்ந்து, கல்வி என்பது மாநிலப் பட்டியலிலுள்ள அதிகாரமாக  மாறியது. 1976இல் அரசியலமைப்பு மாற்றத்தைத் தொடர்ந்து, இது மாநிலங்கள் மற்றும் மத்திய அரசின் கூட்டுப் பொறுப்பாக மாறியது.

மார்ச் 17, 2021ஆம் ஆண்டின் படி, பல்கலைக்கழக மானியக் குழு 426 மாநிலப் பல்கலைக்கழகங்களைப் பட்டியலிட்டுள்ளது.

பல்கலைக்கழக மானியக்குழு சட்டம் 
1956ஆம் ஆண்டின் பல்கலைக்கழக மானியக் குழுவின் சட்டப் பிரிவு 12 (பி) ப.மா.கு.வுக்கு "ஆணைக்குழுவின் நிதியிலிருந்து, பல்கலைக்கழகங்களுக்கு மானியங்களை ஒதுக்க மற்றும் வழங்குவதற்கான உரிமையை வழங்குகிறது." எனவே, ப.மா.கு. மாநில பல்கலைக்கழகங்களை "ப.மா.கு. சட்டம் - 1956இன் பிரிவு 12 (பி)இன் கீழ் மத்திய/ப.மா.கு. உதவியைப் பெறுவதற்குத் தகுதியானது என்று அறிவிக்கப்பட்டுள்ளது" என்று வகைப்படுத்துகிறது, அல்லது வெளியிடப்படவில்லை, மேலும் வெளியிடப்பட்ட பட்டியல்களில் இந்த நிலையைக் குறிப்பிடுகிறது. இந்த அறிவிப்புகளுக்கான புதுப்பிப்புகள் ப.மா.கு. கூட்டங்களில் முடிவு செய்யப்பட்டு வெளியிடப்படுகின்றன. 2021 மே 17 அன்று ப.மா.கு. வெளியிடப்பட்ட சமீபத்திய பட்டியல், 252 பல்கலைக்கழகங்கள் மத்திய/ப.மா.கு. உதவியைப் பெறத் தகுதியானவை என்று பட்டியலிடப்பட்டுள்ளது.

மேற்கோள்கள் 

இந்தியாவில் உயர்கல்வி
ஓம் பிரகாசு பாசின் விருது

ஓம் பிரகாசு பாசின் விருது (Om Prakash Bhasin Award) அறிவியல் மற்றும் தொழில்நுட்பத் துறைகளில் சிறந்து விளங்குபவர்களை கவுரவிக்கும் பொருட்டு 1985ஆம் ஆண்டில் நிறுவப்பட்ட ஓர் இந்திய விருது ஆகும். தனிநபருக்கோ அல்லது கூட்டாக பணியாற்றுபவர்களுக்கு இந்த விருது கொடுக்கப்படுகிறது. வருடாம் தோறும் வழங்கப்படும் இந்த விருதிற்கு தேர்ந்தெடுக்கப்படுபவருக்கு மேற்கோள் தகட்டுடன்,  100,000 பண பரிசும் வழங்கப்படுகிறது. விருதாளர்கள் ஓம் பிரகாசு பாசின் நினைவு சொற்பொழிவை வழங்க அழைக்கப்படுகிறார்கள்.

விவரம் 
ஓம் பிரகாசு பாசின் விருதுகளை புதுடில்லியைச் சேர்ந்த ஸ்ரீஓம் பிரகாசு பாசின் அறக்கட்டளை நிறுவியது. வினோத் பாசின், தனது இரண்டு மகன்களான சிவி பாசின் மற்றும் ஹேமந்த் குமார் பாசின் ஆகியோருடன் தன்னுடைய கணவரின் நினைவாக இந்த விருதினை நிறுவினார். ஓம் பிரகாசு பாசின், வெளிநாடு வாழ் இந்திய தொழிலதிபர்ஆவார். ஓம் பிரகாசு பாசின் இறப்பதற்கு முன்னர்  5.100.000 வைப்பு நிதியில் அறக்கட்டளை ஒன்றை நிறுவினார். 1985ஆம் ஆண்டு முதல் இந்த விருதுகள் ஐந்து பிரிவுகளின் கீழ் வழங்கப்படுகின்றன. தேர்வு ஒரு அறிவிக்கப்பட்ட நடைமுறை மூலம் மற்றும் நோக்கத்திற்காக நியமிக்கப்பட்ட ஒரு குழுவால் தீர்மானிக்கப்படுகிறது.  இந்த குழுவில் அறக்கட்டளையின் தலைவர், அறக்கட்டளையை பிரதிநிதித்துவப்படுத்தும் இரண்டு அறங்காவலர்கள், அறிவியல் சமூகத்தின் உறுப்பினர் ஓருவர் மற்றும் பாரத்ச் ஸ்டேட் வங்கியின் பிரதிநிதி உறுப்பினராக உள்ளனர். தற்போதைய குழு உறுப்பினர்கள்:

 சிவி பாசின் - தலைவர்
 ஹேமந்த் குமார் பாசின் - அறக்கட்டளை அறங்காவலர்
 வினோத் பிரகாஷ் சர்மா - அறிவியலாளர் அறங்காவலர்
 சமர் விக்ரம் பாசின் - அறக்கட்டளை அறங்காவலர்
 பாரத ஸ்டேட் வங்கி உறுப்பினர்

பிரிவுகள் 

 விவசாயம் மற்றும் அதனுடன் தொடர்புடைய அறிவியல்
 உயிரி தொழில்நுட்பவியல்
 மின்னணுவியல் மற்றும் தகவல் தொழில்நுட்பம்
 பொறியியல், எரிசக்தி மற்றும் விண்வெளி உள்ளிட்ட பொறியியல்
 சுகாதாரம் மற்றும் மருத்துவ அறிவியல்

விருதுபெற்றவர்கள்

விவசாயமும் தொடர்புடைய அறிவியலும் 
ஆதாரம்: ஸ்ரீ ஓம் பிரகாஷ் பாசின் அறக்கட்டளை

உயிரி தொழில்நுட்பவியல் 
ஆதாரம்: ஸ்ரீ ஓம் பிரகாஷ் பாசின் அறக்கட்டளை

மின்னணுவியல் மற்றும் தகவல் தொழில்நுட்பம் 
ஆதாரம்: ஸ்ரீ ஓம் பிரகாஷ் பாசின் அறக்கட்டளை

பொறியியல், எரிசக்தி மற்றும் விண்வெளி  
ஆதாரம்: ஸ்ரீ ஓம் பிரகாஷ் பாசின் அறக்கட்டளை

சுகாதாரம் மற்றும் மருத்துவ அறிவியல் 
ஆதாரம்: ஸ்ரீ ஓம் பிரகாஷ் பாசின் அறக்கட்டளை

மேலும் காண்க 

 பொது அறிவியல் மற்றும் தொழில்நுட்ப விருதுகளின் பட்டியல்
 உயிரியல் விருதுகளின் பட்டியல்
 பொறியியல் விருதுகளின் பட்டியல்
 மருத்துவ விருதுகளின் பட்டியல்
 இயற்பியல் விருதுகளின் பட்டியல்

மேற்கோள்கள் 

இயற்பியல் விருதுகள்
இந்திய விருதுகள்
இந்திய அறிவியல், பயனறிவியல்சார் பரிசுகள்
கோலப்பள்ளி சீனிவாச அசோக்

கோலப்பள்ளி சீனிவாச அசோக் (Gollapalli Srinivas Ashok) என்பவர் புதுச்சேரி ஒன்றிய பகுதியின் இந்திய அரசியல்வாதி ஆவார். இவர் 2021ஆம் ஆண்டு புதுச்சேரி சட்டமன்றத் தேர்தலில் யானம் சட்டமன்றத் தொகுதியிலிருந்து  புதுச்சேரி சட்டப் பேரவைக்குத் தேர்ந்தெடுக்கப்பட்டார்.

சட்டப் பேரவை தேர்தலில் வெற்றி பெற்ற பின்னர், புதுச்சேரி சட்டமன்றத்தில் பாரதிய ஜனதா கட்சிக்குத் தனது ஆதரவைத் தருவதாக உறுதியளித்தார்.

குடும்பமும் கல்வியும் 
1990ஆம் ஆண்டுகளின் பிற்பகுதியிலும் 2000ஆம் ஆண்டுகளின் முற்பகுதியிலும் யானத்தில் பாஜக அரசியல்வாதியான மறைந்த கோலப்பள்ளி கங்காதர பிரதாப்பின் மகன் அசோக். இவரது தந்தை 2000ஆம் ஆண்டில் (இடைத்தேர்தல்) மற்றும் 2001ஆம் ஆண்டு புதுச்சேரி சட்டமன்றத் தேர்தலில் யானம் சட்டமன்றத் தொகுதிக்குப் போட்டியிட்டுத் தோல்வியுற்றார். அசோக் வணிக நிர்வாகத்தில் பி.ஜி. டிப்ளோமா படித்தார்.

தேர்தல்கள்

மேலும் காண்க 

 யானம் (ஒன்றியப் பிரதேச சட்டமன்றத் தொகுதி)
 2021 புதுச்சேரி சட்டமன்றத் தேர்தல்

மேற்கோள்கள் 

1992 பிறப்புகள்
புதுச்சேரி சட்டமன்ற உறுப்பினர்கள் 2021-2026
வாழும் நபர்கள்
இரா. பாசுகர் என்கிற தட்சணாமூர்த்தி

இரா. பாசுகர் என்கிற தட்சணாமூர்த்தி (R. Baskar Datchanamourtty) என்பவர்  அகில இந்திய நமது ராஜ்ஜியம் காங்கிரசு கட்சியினைச் சேர்ந்த இந்திய அரசியல்வாதி. இவர் அரியாங்குப்பம் சட்டமன்றத் தொகுதியிலிருந்து புதுச்சேரி சட்டப் பேரவைக்கு உறுப்பினராக தேர்ந்தெடுக்கப்பட்டுள்ளார். 2021 புதுச்சேரி சட்டமன்றத் தேர்தலில் 6,418 வாக்குகள் வித்தியாசத்தில் இந்திய தேசிய காங்கிரசின் த. ஜெயமூர்த்தியை தோற்கடித்தார்.

மேற்கோள்கள் 

 
புதுச்சேரி நபர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
புதுச்சேரி சட்டமன்ற உறுப்பினர்கள் 2021-2026
மக்பூல் சல்மான்

மக்பூல் சல்மான் என்பவர் மலையாள படங்களில் தோன்றும் ஒரு இந்திய திரைப்பட நடிகர் ஆவார். தொலைக்காட்சி நடிகர் இப்ராஹிம் குட்டியின் மகன் மற்றும் நடிகர்  மம்முட்டியின் மருமகன் ஆவார்.  மக்பூல் 2012 இல் அசுரவித்து திரைப்படம் மூலம் நடிகரானார்.

பின்னர் அவர் அனீஷ் உபாசனாவின் இயக்குனராக அறிமுகமான மேட்டினி (2012) படத்தில் முக்கிய கதாபாத்திரத்தில் நடித்தார்.

வாழ்க்கை

மக்பூல் சல்மான் கேரள மாநிலத்தில்  கோட்டயம் மாவட்டத்தில், வைக்கம் என்ற இடத்தில் தொலைக்காட்சி நடிகர் பிஐ இப்ராஹிம் குட்டி மற்றும் அவரது மனைவி சமீனா மகனாக பிறந்தார். மக்பூலுக்கு டானியா அம்ஜித் என்ற சகோதரி உள்ளார். மக்பூல் கோட்டயம் மரங்கட்டுப்பிள்ளியில் உள்ள லேபர் இந்தியா குருகுளம் பொதுப் பள்ளியில் பயின்றார். பெங்களூரு ஆக்ஸ்போர்டு கல்லூரியில் ஹோட்டல் மேனேஜ்மென்டில் இளங்கலை பட்டம் பெற்றார். திரைப்பட நட்சத்திரம் மம்மூட்டியின் மருமகனாக இருந்ததால், மக்பூல் தனது பள்ளி நாட்களிலிருந்தே நடிப்பதில் ஆர்வம் கொண்டிருந்தார்.

தொழில் 
பட்டப்படிப்பை முடித்ததும், மக்பூல் தீவிரமாக நடிப்பை எடுக்க முடிவு செய்தார். அவர் ஒருபோதும் தனது மாமாவின் அடையாளத்தையும் புகழையும் சினிமாவுக்குள் நுழைய விரும்பவில்லை. எனவே, மற்ற நடிகர்களைப் போலவே, அவர் ஆடிசனில் பங்கேற்றார். அவரை ஒரு படத்திற்காக ரஞ்சன் பிரமோத் தேர்வு செய்தார்; இருப்பினும்  தவறவிட்டார். பின்னர் அவர் லிவிங் டுகெதர் படத்திற்கு புதிய முகங்களைத் தேடும் இயக்குநர் பாசிலை அணுகினார், ஆனால் ஒரு பாத்திரம் நிராகரிக்கப்பட்டது.  ஏ.கே.சாஜன் ஒரு படத்தில் இறுதியாக வாய்ப்பு பெற அவர் ஒரு வருடத்திற்கும் மேலாக போராடினார், அவரை முக்கிய கதாபாத்திரத்தில் நடிக்க வைத்தார்.

சில தொழில்நுட்ப காரணங்களால் இந்த திட்டம் நிறுத்தப்பட்டபோது, சாஜன் அசுரவித்தின் ஸ்கிரிப்டுடன் மீண்டும் மக்பூலை அணுகினார். எந்த தயக்கமும் இல்லாமல் கையெழுத்திட்டவர். ஆசிப் அலி முக்கிய கதாபாத்திரத்தில் நடித்த இந்த அதிரடி படத்தில் அவர் ஒரு குறுகிய ஆனால் முக்கியமான பாத்திரத்தில் நடித்தார்.  படம் வணிக ரீதியான வெற்றியைப் பெறவில்லை. ஆனால் மக்பூலின் செயல்திறன் பாராட்டுக்களைப் பெற்றது.

அசுரவித்து மூலம் மக்பூல் பெற்ற பாராட்டு இன்னும் புகைப்படக் கலைஞர் அனீஷ் உபாசனா அவரை மேட்டினியில் முக்கிய கதாபாத்திரத்திற்கு தேர்வு செய்ய உதவியது, இது பிந்தைய இயக்குநராக அறிமுகமாகும். இந்த படத்தை ஏஓபிஎல் என்டர்டெயின்மென்ட் தயாரித்தது, அந்த ஆண்டின் தொடக்கத்தில் மக்பூலின் உறவினர் துல்கர் சல்மானை இரண்டாம் நிகழ்ச்சி மூலம் வெற்றிகரமாக அறிமுகப்படுத்தியது. மேட்டினி விமர்சகர்களிடமிருந்தும் பார்வையாளர்களிடமிருந்தும் நேர்மறையான விமர்சனங்களைத் திறந்து வெற்றி பெற்றது. மக்பூல் தனது நடிப்புக்கு சாதகமான கருத்துக்களையும் வென்றார், ரெடிஃப்பின் விமர்சகர் கூறியதாவது: "மக்பூலின் 'பக்கத்து வீட்டு பையன்' படத்தில் அவர் நடித்த கதாபாத்திரத்திற்கு நம்பகத்தன்மையை அளிக்கிறது." 

இவரது மூன்றாவது படம் பரையன் பாக்கி வெச்சு, 2014 இல் வெளியானது, இதற்கு முன்னர் அக்னி நக்ஷத்திரத்தை இயக்கிய கரீமின் அரசியல் த்ரில்லர். படத்தில் மக்பூலின் கதாநாயகி அனுமோல். 2018 ஆம் ஆண்டில், மப்ரூட்டியுடன் ஆபிரகாமிந்தே சாந்ததிகலில் மீண்டும் நடித்தார், அதில் அவர் எதிர்மறையான பாத்திரத்தில் நடித்தார்.

திரைப்படவியல்

குறிப்புகள்

வெளி இணைப்புகள் 

1987 பிறப்புகள்
மலையாளத் திரைப்பட நடிகர்கள்
வாழும் நபர்கள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பா. அங்காளன்

பா. அங்காளன்  (P. Angalane) என்பவர் இந்திய அரசியல்வாதி மற்றும் புதுச்சேரி சட்டமன்ற உறுப்பினர் ஆவார். புதுச்சேரி மண்ணடிப்பட்டினைச் சார்ந்த இவர் முதுகலை பட்டதாரி ஆவார். இவர் சுயேச்சையாக 2021ஆம் ஆண்டில் புதுச்சேரி சட்டப்பேரவைக்கு நடைபெற்ற தேர்தலில் திருவுவனை சட்டமன்றத்தொகுதியிலிருந்து புதுச்சேரி சட்டமன்றத்திற்குத்  தேர்ந்தெடுக்கப்பட்டார். இவர் அகில இந்திய நமது ராஜ்ஜியம் காங்கிரசின் பி. கோபிகாவை 2,359 வாக்குகள் வித்தியாசத்தில் தோற்கடித்தார்.

மேற்கோள்கள் 

இந்திய தேசிய காங்கிரஸ் அரசியல்வாதிகள்
புதுச்சேரி நபர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
புதுச்சேரி சட்டமன்ற உறுப்பினர்கள் 2011-2016
கேண்டீஸ் பிண்டோ

கேண்டீசு பிண்டோ (Candice Pinto) என்பவர் ஓர் இந்திய வடிவழகி ஆவார். இவர், மிஸ் டூரிஸம் இன்டர்நேஷனல் 2002” அழகிப் போட்டியில் பங்கேற்று பட்டத்தை வென்றுள்ளார்..

 ஆரம்பகால வாழ்க்கை மற்றும் கல்வி 
பிண்டோ இந்தியாவில் உள்ள மும்பையில் ஒர் கத்தோலிக்கக் குடும்பத்தில் பிறந்தார். இவரது பெற்றோரில் ஒருவர் கோவாவைச் சேர்ந்தவர். மற்றவர் மங்களூரைச் சேர்ந்தவர். இவருடன் உடன் பிறந்தவர்கள் மூவர். மும்பை புறநகர்ப் பகுதியான குர்லாவில் திரு இருதய உயர்நிலைப்பள்ளி படித்தார். பின்னர் மும்பையின் சியோன் பகுதியிலுள்ள தென்னிந்திய கல்விச் சங்கக் கல்லூரியில் பட்டம் பெற்றார். இங்கு இவர் பொருளாதாரத்தில் முதுகலை பட்டம் பெற்றார்.

இவர், கல்லூரி நாட்களில் தன் சகோதரனுடன் அழகிப் போட்டிகளில் தோன்றுவதை விரும்பினார். இதை ஆரம்பத்தில் இவரது குடும்பத்தினர் விரும்பவில்லை என்றாலும், பின்னர் கிளாட்ராக்ஸ் அழகிப் போட்டிகளில் கலந்து கொள்ள உதவினார்கள். After her graduation, she had fancied a career as an animator and has plans to take it up someday.

 தொழில் 
மார்ச் 2000இல் நடைபெற்ற ஏழாவது கிளாட்ராக்ஸ் மெகா அழகிப் போட்டியில் கலந்து கொண்டு தனது முதல் அழகிப் பட்டத்தை வென்ற பிறகு இவர் தனது 19 வயதில் புகழ் பெற்றார். ஜெர்மனியில் நடைபெற்ற சர்வதேச மெகா அழகிப் போட்டியிலும், மிஸ் இன்டர் கான்டினென்டல் போட்டியிலும் இவர் இந்தியாவை பிரதிநிதித்துவப்படுத்தினார். 2001ஆம் ஆண்டில் ஜெர்மனியின் மியூனிக் நகரில் நடைபெற்ற உலகின் சிறந்த அழகிப் போட்டியில் இவர், முதல் பத்து பேரில் ஒருவராக இடம் பெற்று 'சிறந்த உடலமைப்பை உடையவர்' என்ற பட்டத்தை வென்றார். அடுத்த ஆண்டு, இவர் முடிசூட்டப்பட்ட முதல் இந்தியரானார். பன்னாட்டு அளவில் மலேசியாவில் நடைபெற்ற மிஸ் டூரிஸம் இன்டர்நேஷனல் என்ற அழகிப் போட்டியிலும், மிஸ் ஃப்ரெஷ் பேஸ் 2002 என்பதிலும் வெற்றி பெற்ற முதல் இந்தியரானார்.

தொடர்ந்து, லக்மே ஃபேஷன் வீக், இந்தியா பேஷன் வீக் போன்ற முதன்மையான அழகிப் போட்டிகளில் கேண்டீசு வழக்கமான பங்கேற்று வருகிறார். இவர் இந்தியா பேஷன்'' என்ற பத்திரிகையின் அட்டைகளில் தவறாமல் காணப்படுகிறார்.

மேற்கோள்கள்

வாழும் நபர்கள்
துளு மக்கள்
அருண் செருகாவில்

அருண் செருகாவில் (Arun Cherukavil) ஒரு இந்திய நடிகர். இவர் முக்கியமாக மலையாளத் திரைப்படத் துறையில் பணியாற்றுகிறார். எர்ணாகுளம் மாவட்டத்தைச் சேர்ந்த இவர் 2000 ஆம் ஆண்டில் மோகன்லால் நடித்த லைஃப் இஸ் பியூட்டிஃபுல் என்ற படத்தில் சூரஜ் என்ற கதாபாத்திரத்தில் அறிமுகமானார். பல ஆண்டுகளுக்குப் பிறகு, 2004 ஆம் ஆண்டில் ஜெயராஜ் இயக்கிய 4 தி பீப்பிள் மூலம் திரைப்படத் துறையில் மீண்டும் வந்தார்.

தொழில் 
அருண் 2000 ஆம் ஆண்டில் பாசில் இயக்கிய லைஃப் இஸ் பியூட்டிஃபுல் திரைப்படத்தின் மூலம் அறிமுகமானார். இந்த படத்தில், இவர் ஒரு பதின் பருவ மாணவர் வேடத்தில் நடித்தார். நான்கு வருட இடைவெளிக்குப் பிறகு மலையாளத் திரைப்படத்துறை வரலாற்றில் மிகப்பெரிய புதிய தலைமுறை வெற்றிபெற்ற 4 தி பீப்பிள் படத்தில் தோன்றினார். அநீதிக்கு எதிரான போராட்டத்தை மேற்கொண்ட இளைஞர்களின் கதையைச் சொல்லும் இப்படத்தில் அரவிந்தின் கதாபாத்திரம் பார்வையாளர்களின் அங்கீகாரத்தைப் பெற்றது. அதே ஆண்டில் வெளியான மேற்கோள் மற்றும் அமிர்தம் படங்களிலும் இவர் குறிப்பிடத்தக்க பாத்திரங்களைக் கொண்டிருந்தார். பின்னர் ஹீரோ, ஆன்டி ஹீரோ, கேரக்டர் ஆக்டர் என பல்வேறு வேடங்களில் நடித்தார். இதற்கிடையில் படத்தில் சுறுசுறுப்பாக இல்லாத அருண், ஹனி பீ 2 பாதாள லோகம் டிரைவிங் லைசன்சு மற்றும் அஞ்சாம் பதிரா'' போன்ற படங்களில் குறிப்பிடத்தக்க வேடங்களில் நடித்து வலுவான மறுபிரவேசம் செய்துள்ளார்.

மேற்கோள்கள்

மலையாளத் திரைப்பட நடிகர்கள்
வாழும் நபர்கள்
1979 பிறப்புகள்
ஏ. கே. டி. ஆறுமுகம்

ஏ. கே. டி. ஆறுமுகம் (A.K.D. Arumugam) அகில இந்திய நமது ராஜ்ஜியம்  காங்கிரஸைச் சேர்ந்த இந்திய அரசியல்வாதி ஆவார். இவர் 2011ஆம் ஆண்டில், புதுச்சேரி இந்திரா நகரில் சட்டமன்றத் தொகுதியிலிருந்து புதுச்சேரி சட்டப் பேரவை உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசு வேட்பாளர் எம் கண்ணனை 18.531 வாக்குகள் வித்தியாசத்தில் 2021 புதுச்சேரி சட்டமன்ற தேர்தலில் தோற்கடித்தார்.

மேற்கோள்கள் 

புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
புதுச்சேரி நபர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
புதுச்சேரி சட்டமன்ற உறுப்பினர்கள் 2011-2016
புதுச்சேரி சட்டமன்ற உறுப்பினர்கள் 2021-2026
ராப் மான்ஸ்டர் (சொல்லிசை கலைஞர்)

கிம்  நம்-ஜூன் (கொரியம்: 김남준; பிறப்பு செப்டம்பர் 12, 1994) அல்லது மேடைப் பெயரான ஆர்.எம். (முன்னர் ராப் மான்ஸ்டர்) மூலம் நன்கு அறியப்படும் இவர், ஒரு தென் கொரிய சொல்லிசை கலைஞர், பாடலாசிரியர் மற்றும் பதிவு தயாரிப்பாளர் ஆவார். அவர் தென் கொரிய ஆண்கள் இசைக்குழுவான பிடிஎஸ் இன் தலைவராவார்.

இவர் 2015 ஆம் ஆண்டில், தனது முதல் தனி இசைககலவையை வெளியிட்டார். பின்னர், அக்டோபர் 2018 இல், இவரது இரண்டாவது இசைக்கலவையான மோனோவை, வெளியிட்டார், அது பில்போர்டு 200 தரவரிசையில் ஒரு கொரிய தனிப்பாடலாக 26 வது இடத்தைப் பிடித்தது. இவர் வேல், யௌன்ஹா, வாரன் ஜி, கேய்கோ, கிரிஸ் களிகோ, எம்.எஃப்.பி.டி.ஒய்., ஃபால் அவுட் பாய், பிரைமரி, மற்றும் லில் நாஸ் எக்ஸ் ஆகியோருடன் இணைந்து பணியாற்றியுள்ளார்.

மேற்கோள்கள் 

1994 பிறப்புகள்
வாழும் நபர்கள்
தென் கொரிய பாடகர்கள்
பிடிஎஸ் உறுப்பினர்கள்
பாடகர்கள்-பாடலாசிரியர்கள்
ஏ. எம். தாமஸ்

ஏ. எம். தாமஸ் (4 ஜூன் 1912 - 27 ஏப்ரல் 2004) கேரளாவைச் சேர்ந்த ஒரு இந்திய அரசியல்வாதி மற்றும் ஒரு இந்திய தேசிய காங்கிரஸ் தலைவர் ஆவார். அவர் மந்திரியாக நான்காம் நேரு அமைச்சகத்தில் (மாநில உணவு மற்றும் விவசாயம்) பதவி வகித்தார், முதல் நந்தா அமைச்சகம் மற்றும் லால் பகதூர் சாஸ்திரி அமைச்சகம் .

ஆரம்ப கால வாழ்க்கை
அலுங்கல் மத்தாய் தாமஸ் ஜூன் 4, 1912 இல் கொச்சின் இராச்சியத்தில் உள்ள குரிகாட் கிராமத்தில் பிறந்தார் . இவரது தந்தை மத்தாய். திருச்சூர் புனித தாமஸ் கல்லூரி , மகாராஜா கல்லூரி, எர்ணாகுளம் மற்றும் திருவனந்தபுரம் சட்டக் கல்லூரியில் கல்வி பயின்றார் . அவர் 1940 இல் நன்றிமை மணந்தார், அவர்களுக்கு நான்கு மகன்களும் ஐந்து மகள்களும் உள்ளனர். திரு. தாமஸ் உச்ச நீதிமன்றத்தில் வழக்கறிஞராக இருந்தார் . அவர் உறுப்பினராக செயல்பட்டார் கொச்சி சட்டப் பேரவை , நிலைக்குழு நிதி குழுவின் உறுப்பினர். பாலி குத்தகைதாரர்கள் மற்றும் குத்தகைதாரர்களின் குறைபாடுகள் குறித்து விசாரிக்க கொச்சின் அரசாங்கத்தால் நியமிக்கப்பட்ட குழு உறுப்பினர், தேர்ந்தெடுக்கப்பட்ட குழுக்கள், திருவிதாங்கூர்-கொச்சின் உறுப்பினர்1949 மற்றும் 1952 க்கு இடையில் சட்டமன்றம், திருவிதாங்கூர்-கொச்சின் சட்டமன்ற காங்கிரஸ் நாடாளுமன்றக் கட்சியின் செயற்குழு உறுப்பினர் மற்றும் 1949 முதல் 1951 வரை காங்கிரஸ் விப், மற்றும் திருவாங்கூர்-கொச்சின் சட்டமன்றத்தின் சபாநாயகர் 1951–52 ஆம் ஆண்டில் 39 வயதில்

இறப்பு
தாமஸ் 2004 ஆம் ஆண்டு ஏப்ரல் 27 அன்று காலையில் கொச்சியில் உள்ள அவரது இல்லத்தில் இறந்தார். அப்போது அவருக்கு வயது 91.

மேற்கோள்கள் 

1912 பிறப்புகள்
2004 இறப்புகள்
கேரளாவைச் சேர்ந்த இந்திய தேசிய காங்கிரஸ் அரசியல்வாதிகள்
ராமச்சந்திரன் துரைராஜ்

ராமச்சந்திரன் துரைராஜ் என்பவர் ஒரு இந்திய திரைப்பட நடிகர் ஆவார். இவர்  தயாரிப்பாளர், உதவி இயக்குநர் ஆகிய தொழிலாகளை செய்துள்ளார். இவர் தமிழ் மொழி படங்களில் தோன்றியுள்ளார். அசோசியேட் இயக்குநராகப் பணியாற்றிய பிறகு, சுசீந்திரனின் நான் மகான் அல்ல (2010) திரைப்படத்தில் ஒரு முன்னணி பாத்திரத்தில் ஒரு நடிகராக முதன்முதலாக  நடித்தார். பின்னர் கோபி நைனரின் அறம் (2017) படத்தில் முன்னணி கதாபாத்திரத்தில் நடித்ததற்காக பாராட்டுகளைப் பெற்றார்.

திரை வாழ்க்கை

ராமச்சந்திரன் 2000 ஆம் ஆண்டில் தேனியில் இருந்து சென்னை சென்றார், மேலும் அவரது நாள் வேலையுடன், புகைப்படம் எடுப்பதில் மிகுந்த ஆர்வம் கொண்டிருந்தார். இயக்குநர் எஸ்.ஆர்.பிரபாகரனுடன் பழகினார், அவர்களுடைய சங்கம் மூலம், ஒளிப்பதிவாளராக தமிழ் திரையுலகில் பணியாற்ற ஆர்வம் காட்டினார்.

கோலங்கள் என்ற தொலைக்காட்சி தொடரில் உதவி இயக்குநராக பணியாற்றத் தொடங்கினார், பின்னர் திரைப்படங்களில் நடிப்பு வேடங்களில் தோன்றினார். சுசீந்திரனின் நான் மகான் அல்ல (2010) இல் ஒரு எதிரியாக ஒரு முக்கிய பாத்திரத்தில் நடிப்பதற்கு முன்பு வெண்ணிலா கபடிகுழு (2009) விஜய் மில்டனின் உதவி ஒளிப்பதிவாளராக சுருக்கமாக பணியாற்றினார். 2014 ஆம் ஆண்டில், ராமச்சந்திரன் இரண்டு படங்களில் தோன்றினார், இது அவருக்கு கவனத்தை ஈர்த்தது. கார்த்திக் சுப்பராஜின் ஜிகர்தண்டா ஆகிய திரைப்படங்களில் நடித்துள்ளார். இவர் எச். வினோத்தின் சதுரங்க வேட்டை திரைப்படத்தில் அடியாளாக நடித்தார். கதாநாயகியை காவல் காக்கும் நபராக இருக்கும் போது பிரசவ வலியில் துடிக்கும் நாயகியை காப்பாற்றுகிறார். பின்னர் அடியாளாக அல்லாமல் நல்ல மனிதராக மாறுகிறார். சதுரங்க வேட்டை திரைப்படத்தில் இவரது கதாப்பாத்திர தேர்வு பாராட்டப்பட்டது.

இயக்குநர் கோபி நைனருடனான, நயன்தாராவை முக்கிய கதாபாத்திரத்தில் அறம் (2017) என்ற சமூக நாடக படத்தில் நடித்தார். ராமச்சந்திரன் ஒரு விவசாயி கதாபாத்திரத்தில் நடித்தார். நடிகை சுனு லட்சுமிக்கு ஜோடியாக நடித்தார். இவர்களது மகள் ஆழ்துளை கிணற்றில் சிக்கி கொள்வதாக கதை அமைந்திருந்தது. இப்படம் விமர்சன ரீதியான பாராட்டைப் பெற்றது, ராமச்சந்திரன் தனது நடிப்புக்காக விமர்சகர்களிடமிருந்து பாராட்டுக்களைப் பெற்றார்.

திரைப்படங்கள்

குறிப்புகள்

வெளி இணைப்புகள் 

1976 பிறப்புகள்
தமிழ் நடிகர்கள்
தமிழ்நாட்டினர்
வாழும் நபர்கள்
தமிழ்த் திரைப்பட நடிகர்கள்
அமெரிக்க உயிரணுத் தொழினுட்ப சங்கம்

அமெரிக்க உயிரணுத் தொழினுட்ப  சங்கம் (American Society for Cytotechnology) அமெரிக்காவில் 1979 ஆம் ஆண்டு நிறுவப்பட்டது. இது உயிரணுத் தொழினுட்பத் துறைக்காக அர்ப்பணிக்கப்பட்ட ஒரு தொழில்முறை அமைப்பு ஆகும்.   ஒரு கூட்டுக் குரலாக உயிரணுத் தொழில் நுட்பத்தை வரையறுத்து ஊக்குவிப்பதில் சங்கம் உறுதியாக உள்ளது. பயிற்சித் தரங்களை மேம்படுத்துதல்  மற்றும் வளர்ந்து வரும் தொழில்நுட்பங்கள் மற்றும் துறையில் உள்ள ஒழுங்குமுறை சிக்கல்களை குறித்து நாளுக்கு நாள் புதுப்பித்து துறையை வளர்ப்பதை இச்சங்கம் நோக்கமாகக் கொண்டு செயல்படுகிறது.  இதேபோல சங்கம் துறை தொடர்பான கல்வி வாய்ப்புகளையும் வழங்குகிறது. சங்க உறுப்பினர்களுக்கு துறை தொடர்பான செய்தி இதழ்களை அனுப்புகிறது. துறை மாநாடுகளில் கலந்து கொள்ள இச்சங்க உறுப்பினர்களுக்கு கட்டணச்சலுகைகளும் அளிக்கப்படுகின்றன. மாணவ உறுப்பினர்களுக்கு பட்டப் பெற்றபின்னர் ஓராண்டு உயிரணுத் தொழில் நுட்ப பயிற்சியையும் சங்கம் அளிக்கிறது.

மேற்கோள்கள்

புற இணைப்புகள் 
 

ஐக்கிய அமெரிக்க அமைப்புகள்
உயிரணுவியல்
இராணி அண்ணாதுரை

இராணி அண்ணாதுரை (Rani Annadurai) என்பவர் தமிழ்நாட்டின் முன்னாள் முதல்வர் கா. ந. அண்ணாதுரையின் மனைவியும், திராவிட முன்னேற்றக் கழகத்தின் நிறுவனரும் ஆவார். இவர் திருமுல்லைவாயில் என்ற ஊாில் பிறந்தார்.

ஆரம்பகால வாழ்க்கை 
 இராணி 1930 ஆம் ஆண்டில் கா. ந. அண்ணாதுரையை திருமணம் செய்து கொண்டார். இவர்களின் திருமணத்தின் போது கா. ந. அண்ணாதுரை சென்னை பச்சையப்பா கல்லூரியில் மாணவராக இருந்தார். அவர்களுக்கு ஒரு பாரம்பரிய இந்து முறைப்படி திருமணம் இருந்தது.
இராணி மற்றும் அண்ணாதுரைக்கு சொந்தமாக குழந்தைகள் இல்லை. இவர்கள் அண்ணாதுரையின் மூத்த சகோதரியின் குழந்தைகளை தத்தெடுத்து வளா்த்தனா். மேலும் அவரது சகோதரி இராஜாமணி அம்மாள் அவர்களுடன் வசித்து வந்ததோடு இவர்களது வீட்டையும் கவனித்து வந்தார். இராஜாமணி அம்மாளுக்கு நான்கு மகன்கள் இருந்தனர், அண்ணாதுரை தம்பதியினர் அவர்கள் அனைவரையும் தத்தெடுத்தனர்.

பொது வாழ்க்கை 
அண்ணாதுரையின் பணி மற்றும் அரசியல் வாழ்க்கைக்கு இராணி மிகவும் உறுதுணையாக இருந்தார். ஆர். கண்ணன் எழுதிய சி. என். அண்ணாதுரை வாழ்க்கை வரலாற்றில், அவர் இரவில் தாமதமாக கண் விழித்துப் படிக்கும் போது அவரை ஒருபோதும் தொந்தரவு செய்ய மாட்டார் என்று குறிப்பிடப்பட்டுள்ளது. ஏனெனில் அவரது பணி நாட்டின் சேவையில் உள்ளது என்பதை அவர் உணர்ந்திருந்தார். மேலும் இந்த ஆண்டில் 1937–40  இந்தி எதிர்ப்பு கிளர்ச்சியில் அவரது பங்கிற்காக அவர் 1938 இல் கைது செய்யப்பட்டபோது அவர் பயந்துபோன போதிலும் , அவர் அவரை அடிக்கடி சிறையில் சந்தித்தார்.

அண்ணாதுரை தமிழ்நாட்டின் முதலமைச்சர் ஆனபோது, ​​தனது கடமைகளை மிகவும் திறமையாக நிறைவேற்ற தனது இல்லத்தில் ஒரு வீட்டு அலுவலகத்தை உருவாக்குவது அவசியம் என்று கருதினார். அரசாங்கம் அவரை அவ்வாறு வீட்டில் ஒரு அலுவலகத்தை வைத்துக்கொள்ள அனுமதித்தது. அப்போது, அவர் பெற்ற தளவாடங்களில் மெத்திருக்கைத் தொகுப்பொன்றும் இருந்தது. இராணி மெத்திருக்கைகளை அலுவலகத்தில் அல்லாமல் தனது வீட்டுப் பகுதியில் வைத்துக்கொள்ளவிரும்பினார். அலுவலகமானது வீட்டின் ஒரு பகுதியில் இருந்தாலும், அண்ணாதுரை இராணியின் விருப்பத்தை நிராகரித்தார்.

அண்ணாதுரை இறந்த பிறகு, இராணி அன்னாதுரை தொடர்ந்து அனைத்திந்திய அண்ணா திராவிட முன்னேற்றக் கழகம், திராவிட முன்னேற்றக் கழகம் ஆகிய கட்சிகளுடன் இணைந்தும் சுயேச்சையாகவும் தீவிர அரசியலில் இருந்தார். இவர் 1977 ஆம் ஆண்டில் பெங்களூர் வடக்கு மக்களவைத் தொகுதியில் போட்டியிட்டார். இவர் 924 வாக்குகளை மற்றும் பெற்று இந்திய தேசிய காங்கிரசு கட்சி வேட்பாளரிடம் தோற்றுப்போனார்.

அவர் பல கலாச்சார நடவடிக்கைகளிலும் பங்கேற்றார். 1969ஆம் ஆண்டில் தமிழ் இசைச் சங்கத்தால் கௌரவிக்கப்பட்டார்.

இராணி அண்ணாதுரை 1996 ஆம் ஆண்டு மே 6 அன்று தனது 82 வயதில் சென்னையில் இறந்தார்.

இராணி அண்ணாதுரையை கௌரவிக்கும் விதமாக சென்னையின் மந்தைவெளியில் உள்ள ஒரு சாலைக்கு இராணி அண்ணாதுரை சாலை என்று பெயர் சூட்டப்பட்டுள்ளது.

குறிப்புகள் 

1996 இறப்புகள்
தமிழக அரசியல்வாதிகள்
பெண் அரசியல்வாதிகள்
இஸ்லாமிய வெறுப்பு மனநிலை

இஸ்லாமிய வெறுப்பு மனநிலை) என்பது இஸ்லாம் அல்லது பொதுவாக முஸ்லிம்களின் மதத்திற்கு எதிரான அச்சம், வெறுப்பு, தப்பெண்ணம் அல்லது எதிர்மறையான முன்முடிவுகள் ஆகும். அதிலும் குறிப்பாகப் புவிசார் அரசியல் சக்தியாக அல்லது பயங்கரவாதத்தின் மூலமாகக் கருதும்போது.  

இந்தச் சொல்லின் பொருளைச் சார்ந்து விவாதங்கள் உள்ளது, மேலும் சிலர் இதைச் சிக்கலானதாகக் கருதுகின்றனர். பல அறிஞர்கள் இஸ்லாமிய வெறுப்பு மனநிலை ஒரு இனவெறி  அல்லது நிறவெறி என்று கருதுகின்றனர், ஆயினும் இந்த வகையான வரையறையின் நியாயத்தன்மை விவாதத்திற்குரியது. சில அறிஞர்கள் இஸ்லாமிய வெறுப்பு மனநிலை மற்றும் இனவெறி ஆகியவை ஓரளவு ஒன்றுடன் ஒன்று பின்னும் நிகழ்வுகளாகக் கருதுகின்றனர்; மற்றவர்கள் அதை  மறுக்கின்றனர், முதன்மையாக அது மதம் ஒரு இனம் அல்ல என்ற அடிப்படையில். இஸ்லாமிய வெறுப்பு மனநிலை காரணங்களும் பண்புகளும் விவாதத்திற்குரியவை.

சொற்பிறப்பியல் மற்றும் வரையறைகள் 
Islamophobia என்ற சொல் 'இஸ்லாம்'  மற்றும் 'போபியா' விலிருந்து உருவான ஒரு சொல்லாக்கம் ஆகும். ஆங்கிலத்தில் கிரேக்க சொல்லான 'போபியா'  பின்னோட்டமாகப் பயன்படுத்தும்பொழுது அது "அச்சம், வெறுப்பு, ஒவ்வாமை என்ற பொருளுடன் பெயர்ச்சொற்களை உருவாக்கும்"

மேலும் காண்க 
 இந்தியாவில் இஸ்லாமோபோபியா
 சமயத் துன்புறுத்தல்
 சமய வன்முறை
 மதப் போர்கள்

மேற்கோள்கள்

நூலியல் 
 
 
 
 
 

இனவாதம்
அமிட் ரோகிதாசு

அமிட் ரோகிதாசு (Amit Rohidas) இந்திய வளைகோல் பந்தாட்ட வீரராவார். 1993 ஆம் ஆண்டு மே மாதம் 10 அன்று இவர் பிறந்தார். இந்திய தேசிய அணியின் தடுப்பாட்டக்காரராக இவர் விளையாடுகிறார். 2021 ஆம் ஆண்டு சூலை மாதம் டோக்கியோவில் நடைபெற உள்ள ஒலிம்பிக் போட்டியில்  கலந்து கொள்ளும் இந்திய அணியில் இவர் விளையாடுகிறார்.

வாழ்க்கை மற்றும் தொழில் 
சுந்தர்கர் மாவட்டத்தின் சவுனமரா கிராமத்தில் 1993 ஆம் ஆண்டு மே 10 அன்று ரோகிதாசு பிறந்தார். தனது கிராமத்தில் வளைகோல் பந்தாட்டம்  விளையாடத் தொடங்கினார். 2004 ஆம் ஆண்டில்  ரூர்கேலாவில் உள்ள பான்போசு விளையாட்டு விடுதியில் சேர்ந்தார்.2009 இல் தேசிய இளையோர் அணியில்  விளையாடத் தேர்ந்தெடுக்கப்பட்டார்.

மலேசிய நாட்டின் ஈப்போவில் 2013 ஆம் ஆண்டு நடைபெற்ற ஆசிய கோப்பைக்கான மூத்தோர் அணியில் ரோகிதாசு தேர்வு செய்யப்பட்டார். இப்போட்டியில்  இந்திய அணி வெள்ளிப் பதக்கம் வென்றது.  2017 ஆம் ஆண்டில் இந்திய அணிக்கு மீண்டும் வந்தார்.

மேற்கோள்கள்

புற இணைப்புகள் 
 வளைகோல் பந்தாட்டம் இந்தியாவில் சுயவிவரம் 
 Amit Rohidas

வாழும் நபர்கள்
1993 பிறப்புகள்
வளைதடிப் பந்தாட்டக்காரர்கள்
இந்தியர்கள்
நாக் ஆறு

நாக் ஆறு(Nag River)(மராத்தி : नाग नदी) என்பது இந்தியாவின் மகாராஷ்டிராவில் உள்ள நாக்பூர் நகரத்தின் ஊடாக பாயும் ஆறாகும். இது நாக்பூர் என்ற பெயருக்கு சொற்பிறப்பியல் வழங்குவதாக அறியப்படுகிறது.

கன்ஹான்-பெஞ்ச் ஆற்றின் ஓர் பகுதியாக,  நாக் நதி வாடிக்கு அருகிலுள்ள லாவா மலைகளில் உருவாகிறது. நாக் மற்றும் பியோலி நதிகள் பவங்கான் அருகில் சந்திக்கின்றன. நாக் மற்றும் போரா நதியின் சங்கமம் தைட்டூருக்கு அருகிலும், நாக் மற்றும் கன்ஹான் நதியின் சங்கமம் சவங்கி கிராமத்திற்கு அருகிலும் உள்ளது. 2001இல் பட்டியலிலிருந்து அகற்றப்பட்ட, இந்த நதியினை, நவம்பர் 2015இல், நகரத்தின் பாரம்பரிய மீட்டெடுப்பு பட்டியலில் இந்த ஆறும் இடம்பெற முயற்சி மேற்கொள்ளப்பட்டது.

இந்த ஆறு நாக்பூரின் வடிகாலா மாறியுள்ளது. இதன் விளைவாக இதன் சுற்றுச்சூழல் நகர்ப்புற கழிவுகளால் பெரிதும் மாசுபட்டுள்ளது

புத்துணர்ச்சி மற்றும் அழகுபடுத்தல் 
நாக் ஆற்றிற்குப் புத்துணர்ச்சி வழங்கும் விதமாகத் தேசிய நதி பாதுகாப்பு இயக்குநரகம் 2019 நவம்பரில் ரூ. 2434 கோடி செலவில் திட்டம் ஒன்றினை அனுமதித்தது. இந்த செலவு முந்தைய மதிப்பீட்டில் 1476.96 கோடியாக இருந்தது. ஒப்புதல்களில் தாமதம் மற்றும் சரக்கு மற்றும் சேவை வரியைச் சேர்ப்பதே இதற்குக் காரணம். திட்டத்தின் மத்திய அரசின் பங்கு 60%, மாநிலத்தின் பங்கு 25% ஆகும். மீதமுள்ள 15% என்.எம்.சி. ஜப்பான் சர்வதேச ஒத்துழைப்பு நிறுவனம் மையம் மற்றும் மாநில பங்குகளுக்கு நீண்ட கால கடனை அடிப்படையில் அமைகிறது. இந்த திட்டம் நாக் ஆற்றுடன் பியோலி நதி புனரமைப்பினையும் உள்ளடக்கியது. மேலும் இது முடிவடைய நான்கு ஆண்டுகள் ஆகும் என்று மதிப்பிடப்பட்டுள்ளது. நாக்பூர் மாநகராட்சி (என்.எம்.சி) நாக் ஆறு மேம்பாடு திட்டத்தையும் ரூ .1,600 கோடிக்குத் தயாரிக்கிறது. பிரான்சைத் தளமாகக் கொண்ட ஏ எப் டி (பிரெஞ்சு அபிவிருத்தி நிறுவனம்) விரிவான திட்ட அறிக்கையைத் தயாரித்து வருகிறது. மேலும் இந்த திட்டத்திற்கும் நீண்ட கால கடன் அடிப்படையில் ஒப்புதல் அளிக்க வாய்ப்புள்ளது.

மேற்கோள்கள் 

 

மகாராட்டிர ஆறுகள்
சுரேந்தர் குமார்

சுரேந்தர் குமார் (Surender Kumar) இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். 1993 ஆம் ஆண்டு நவம்பர் மாதம் 23 ஆம் தேதி இவர் பிறந்தார். இந்திய தேசிய வளைகோல் பந்தாட்ட அணியில் ஒரு தடுப்பாட்டக்காரராக இவர் விளையாடி வருகிறார். தற்போது டோக்கியோவில் நடைபெறவிருக்கும் 2020 ஆம் ஆண்டுக்கான கோடைகால ஒலிம்பிக் வளைகோல் பந்தாட்டப் போட்டியில் விளையாட இவர் தேர்வு செய்யப்பட்டுள்ளார்.

2016 ஆம் ஆண்டு நடைபெற்ற கோடைக்கால ஒலிம்பிக் போட்டியின் வளைகோல் பந்தாட்ட  போட்டியில் விளையாடிய இந்திய அணியிலும் இவர் ஓர் உறுப்பினராக இருந்தார். அரியானா மாநிலத்தைச் சேர்ந்த கர்னல் இவருடைய சொந்த ஊராகும்.

இதையும் காண்க
2016 கோடைக்கால ஒலிம்பிக் போட்டிகளில் இந்தியா

மேற்கோள்கள்

புற இணைப்புகள் 
Profile 

வளைதடிப் பந்தாட்டக்காரர்கள்
இந்தியர்கள்
1993 பிறப்புகள்
வாழும் நபர்கள்
ஜல் சக்தி அமைச்சகம்

ஜல் சக்தி அமைச்சகம் (Ministry of Jal Shakti) மே, 2019-இல் நரேந்திர மோடியின் இரண்டாவது அமைச்சரவையின் போது நீர் ஆராதரங்கள், ஆறுகள் மேம்பாடு மற்றும் கங்கை புனரமைப்பு அமைச்சகம்  மற்றும் குடிநீர் மற்றும் துப்பரவு அமைச்சககளை ஒன்றிணைத்து புதிய அமைச்சகமாக நிறுவப்பட்டது. இந்த அமைச்சகத்தின் உருவாக்கம் கடந்த சில சகாப்தங்களாக நாடு எதிர்கொள்ளும் பெருகிவரும் நீர் சவால்களுக்கு இந்தியாவின் தீவிரத்தை பிரதிபலிக்கிறது.

பணிகள் 
கங்கை ஆற்றை தூய்மை செய்யும் நோக்கத்துடன் ஜல்சக்தி அமைச்சகத்துடன் நீர் ஆராதரங்கள், ஆறுகள் மேம்பாடு மற்றும் கங்கை புனரமைப்பு அமைச்சகம்  மற்றும் குடிநீர் மற்றும் துப்பரவு அமைச்சககளை ஒன்றிணைக்கப்பட்டது. அண்டை நாடுகளுடன் இந்தியா பகிர்ந்து கொள்ளும் நதிகளுக்கு இடையிலான எந்தவொரு சர்வதேச அல்லது தேசிய மோதல்களையும் இந்த அமைச்சகம் எதிர்கொள்ளும்.

கங்கை மற்றும் அதன் துணை நதிகளை சுத்தம் செய்வதற்காக நாட்டின் மக்களுக்கு பாதுகாப்பான குடிநீரை வழங்குவதற்காக "நமாமி கங்கா" திட்டம் தொடங்கப்பட்டுள்ளது.

அமைச்சர்கள்
ஜல்சக்தி அமைச்சகத்தின் அமைச்சராக சந்திரகாந்த் ரகுநாத் பாட்டீல் உள்ளார்.

இவற்றையும் பார்க்க 
 இந்திய அரசு அமைச்சகங்களின் பட்டியல்

மேற்கோள்கள்

இந்திய அமைச்சகம்
வஜ்ரம் (2015 திரைப்படம்)

வஜ்ரம் 2015 இல் வெளிவந்த தமிழ் நகைச்சுவை-நாடக படம் திரைப்படம் ஆகும். இப்படத்தை ரமேஷ் செல்வன் இயக்கினார்.

இத்திரைப்படம் ஊழல் மந்திரி மீது பழிவாங்க விரும்பும் நான்கு சிறுவர்களைச் சுற்றி படம் சுழல்கிறது. இதில் கிஷோர், ஸ்ரீ ராம், பாண்டி, குட்டிமானி ஆகியோர் முக்கிய வேடங்களில் நடித்துள்ளனர், பாண்டி ரவி, ஜெயப்பிரகாசு, தம்பி ராமையா, மற்றும் பவானி ரெட்டி ஆகியோர் துணை வேடங்களில் நடித்தனர். இப்படத்திற்கு எப். எஸ். பைசல் இசை அமைத்திருந்தார். ஏ. ஆர் குமரேசன் படத்தொகுப்பு செய்தார். இத்திரைப்படம் 27 பிப்ரவரி 2015 அன்று வெளியிடப்பட்டது.

நடிகர்கள் 
 கிஷோர் - அரவிந்
 ஸ்ரீ ராம் - மதுரை
 தமிழ் - பாண்டி
 குட்டிமானியாக குட்டிமானி
 பாண்டி ரவி - போலீஸ் அதிகாரி 
 அமைச்சர் செல்வநாயகமாக ஜெயபிரகாஷ்
 தம்பி ராமையா - தம்பி ராமையா
 யஜினியாக பவானி ரெட்டி
 மயில்சாமி அண்ணாமலை
 கலெக்டராக ஓ. ஏ. கே. சுந்தர்

தயாரிப்பு 
பசங்க, கோலி சோடாவுக்குப் பின் அதில் நடித்த நான்கு நடிகர்களும் மீண்டும் வஜ்ரமில் இணைந்தனர். புதுமுகம் பவானி ரெட்டி பெண் கதாபாத்திரத்தில் நடித்தார். இப்படத்தில் ஜெயபிரகாஷ் எதிர்மறை வேடத்தில் நடித்துள்ளார். தம்பி ராமையா ஒரு துணை கதாபாத்திரத்தில் நடித்தார். படப்பிடிப்பு அசாம் காடுகளில் நடைபெற்றது.

வெளியீடு 
படத்தின் செயற்கைக்கோள் உரிமைகள் ராஜ் டிவிக்கு விற்கப்பட்டன. இந்த படத்திற்கு அதிக வன்முறை இடம் பெற்றமை காரணமாக இந்திய தணிக்கை வாரியம் "ஏ" சான்றிதழ் வழங்கியது, இருப்பினும் அது மீண்டும் தணிக்கை செய்யப்பட்டு "யு" சான்றிதழ் வழங்கப்பட்டது.

குறிப்புகள்

வெளி இணைப்புகள் 
 

இந்தியத் தமிழ்த் திரைப்படங்கள்
2015 தமிழ்த் திரைப்படங்கள்
தம்பி ராமையா நடித்த திரைப்படங்கள்
பவானி ரெட்டி

பாவனி ரெட்டி (Pavani reddy) என்பவர் ஓர் இந்திய மாடலும் நடிகையும் ஆவார். இவர் தமிழ் மொழி தொலைக்காட்சி தொடரான சின்ன தம்பியில் கதாநாயகியாக நடித்துள்ளார்.

தொழில் 
பவானி தன்னுடைய 21 வயதில் மாடலாக தனது வாழ்க்கைத் தொடங்கினார். இவர் 2015 இல் ரெட்டை வால் குருவி என்ற திரைப்படத்தில் முதன்முதலாக நடித்தார். 2016 ஆம் ஆண்டில், ஈ.எம்.ஐ-தவனை முறை வாழ்க்கை படத்திலும் நடித்திருந்தார். 2017 ஆம் ஆண்டில், சின்ன தம்பி தொலைக்காட்சி தொடரில் நாயகியாக  நடித்தார் மற்றும் அவரது நடிப்பால் பாராட்டுகளைப் பெற்றார். 2018 ஆம் ஆண்டில், அவர் மாற்றப்படுவதற்கு முன்பு மலையாள மொழி தொலைக்காட்சி தொடரான நீலகுயில் நடித்தார்.

2019 ஆம் ஆண்டில், அவர் ராசாத்தி தொலைக்காட்சி தொடரில்  ஒரு முன்னணி கதாபாத்திரத்தில் நடித்தார். ஆனால் அவருக்கு பதிலாக டெப்ஜனி மொடக் நியமிக்கப்பட்டார்.

தனிப்பட்ட வாழ்க்கை 
இவர் தெலுங்கு நடிகர் பிரதீப் குமாரை 2017 இல் திருமணம் செய்து கொண்டார்.

திரைப்படவியல்

தொலைக்காட்சி

விருதுகள் மற்றும் பரிந்துரைகள்

மேற்கோள்கள்

வெளி இணைப்புகள் 

இந்திய தொலைக்காட்சி நடிகைகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
தமிழ்த் தொலைக்காட்சி நடிகைகள்
வாழும் நபர்கள்
பிக் பாஸ் தமிழ் போட்டியாளர்கள்
காயத்திரி ரேமா

காயத்திரி ரேமா (Gayatri Rema) என்பவர் ஒரு இந்திய நடிகை ஆவார். இவர் குறிப்பாக தமிழ் படங்களில் நடித்துள்ளார். இவர்  டூரிங் டாக்கீஸ் (2015) என்ற திரைப்படத்தில்  முதல் முதலில் முக்கிய கதாபாத்திரத்தில் நடித்த பிறகு , ஒறுத்தல் (2016) மற்றும் சாயா (2017) ஆகிய தமிழ் படங்களில் தோன்றினார்.

தொழில் 
காயத்திரி ரேமா  டூரிங் டாக்கீஸ் (2015) என்ற கதைத் தொகுதி  திரைப்படத்தில் அறிமுகமானார். முன்னணி இயக்குநரான எஸ். ஏ. சந்திரசேகர் பரிந்துரைக்குப்  பின்னர் இப்படத்தில் இவர் நடித்த தேர்வு செய்யப்பட்டார். ஆனால் இந்த படம் வணிக ரீதியாக சிறப்பானதாக ஆகவில்லை. காயத்ரி பின்னர் மற்றொரு குறைந்த செலவில் எடுக்கப்பட்ட படமான ஒறுத்தலில் நடித்தார். அப்படத்தினை விநியோக உரிமையை  நடிகர் ஜெய் ஆகாஷ்  வாங்கிய பின்னர் ஊடகங்களின் கவனத்தைப் பெற்றது.

2017 ஆம் ஆண்டில், பழனிவேல் இயக்கி,  தயாரித்த சாயா என்ற திகில் படத்தில் காயத்ரி ரெமா ஒரு கிராமத்து பெண்ணாக நடித்தார். சந்தோஷ் கன்னா மற்றும்  சோனியா அகர்வால் ஆகியோருடன் இவர் நடித்த இப்படமானது, 2017 பிப்ரவரியில் வெளியானது. இவரின் அடுத்த படமாக  நந்தாவுக்கு ஜோடியாக நடித்த வில்லங்கம் ஆகும். இதில் மீனாட்சிக்கு பதிலாக காயத்திரி நடிக்க முடிவு செய்யப்பட்டது.

திரைப்படவியல்

குறிப்புகள் 
 

வாழும் நபர்கள்
தமிழ்த் திரைப்பட நடிகைகள்
நளினிகாந்த்

நளினிகாந்த் (Nalinikanth) என்பவர் ஒரு இந்திய திரைப்பட நடிகர் ஆவார். இவர் முதன்மையாக  தமிழ் மற்றும் தெலுங்கு, மலையாள படங்களில் நடித்தற்காக அறியப்படுகிறார். 1980 ஆம் ஆண்டு காதல் காதல் காதல் திரைப்படத்தில் அறிமுகமான இவர் 100 க்கும் மேற்பட்ட படங்களில் நடித்துள்ளார். நளினிகாந்த் ஒரு காலத்தில் பிரபலமான வில்லன் நடிகராக இருந்தார். இவரது தோற்றம் ரஜினிகாந்தை ஒத்திருக்கிறது. இவரது குறிப்பிடத்தக்க திரைப்படங்களாக முந்தானை முடிச்சு, ராசுக்குட்டி, மங்கம்மா சபதம், ருத்ரா, புதுபட்டி பொன்னுதாயி, எங்க முதலாளி, ராஜா எங்க ராஜா, யாமிருக்க பயமே போன்றவை ஆகும்.

திரைப்பட வாழ்க்கை 
இயக்குநர்  தசரி நாராயண ராவால்  தெலுங்கு திரைப்பத்தில் நளினிகாந்தை அறிமுகப்படுத்தினார். இவரது முதல் படம் ரங்கூன் ரவுடி 1979 இல் வெளியிடப்பட்டது. அழைத்தால் வருவான், இதயம் பேசுகிறது போன்ற படங்களில் கதாநாயகனாக நடித்துள்ளார். தெலுங்கில் இவர் 35 படங்கள் நடித்துள்ளார். பாக்யராஜ் படங்களில் இவருக்கு சில குறிப்பிடத்தக்க பாத்திரங்கள் வழங்கப்பட்டன. சிவாஜியின் சத்யம் படத்தில் எதிர்மறை பாத்திரத்தில் நடித்தார். இது 100 நாட்கள் ஓடியது. என். டி. ராமராவ், நாகேஸ்வர ராவ், சோபன் பாபு, பாலகிருஷ்ணா, சிரஞ்சீவி போன்ற தெலுங்கின் முன்னணி நடிகர்களின் படங்களில் இவர் எதிர்மறை பாத்திரங்களில் நடித்துள்ளார்.

தொலைக்காட்சிகளில் 
திரைப்படங்களில் நடிப்பது இவரது  வாழ்க்கையை உயர்ந்த நிலைக்கு கொண்டு வர உதவாததால், தொலைக் காட்சித் தொடர்களைத் தயாரிப்பதாக தனது பாதையை மாற்றிக்கொண்டார். சன் தொலைக்காட்சி, விஜய் தொலைக்காட்சி, ஜெமினி தொலைக்காட்சி, மா தொலைக்காட்சி பல தமிழ் மற்றும் தெலுங்கு தொடர்களைத் தயாரித்தார்.

 காற்றுக்கென்ன வேலி ( விஜய் தொலைக்காட்சி ), வரதராஜனாக (வெண்ணிலாவின் தந்தை)
 மர்மதேசம் (ரகசியம்), அண்ணாமலையாக

திரைப்படவியல் 
இது ஒரு பகுதி திரைப்படவியலாகும் நீங்கள் இதை விரிவாக்கலாம்.

1970 கள்

1980 கள்

1990 கள்

2000 கள்

2010 கள்

2020 கள்

குறிப்புகள்

வெளி இணைப்புகள் 

 

தெலுங்குத் திரைப்பட நடிகர்கள்
தமிழ்த் திரைப்பட நடிகர்கள்
வாழும் நபர்கள்
வித்யா மோகன்

வித்யா விணு மோகன் (Vidhya Vinu Mohan) என்பவர் ஒரு இந்திய நடிகை ஆவார். இவர் குறிப்பாக மலையாளம் மற்றும் தமிழ் திரைப்படங்கள் மற்றும் தொலைக்காட்சிகளில் நடித்து வருகிறார்.

திரைப்படவியல்

தொலைக்காட்சித் தொடர்கள்

குறிப்புகள்

வெளி இணைப்புகள் 

 
 

தமிழ்த் தொலைக்காட்சி நடிகைகள்
1980 பிறப்புகள்
வாழும் நபர்கள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
கோட்டயம் மாவட்ட நபர்கள்
மலையாளத் திரைப்பட நடிகைகள்
இந்திய தொலைக்காட்சி நடிகைகள்
கேரள நடிகைகள்